Universiteter i Danmark

Et universitet er en højere læreanstalt, der udbyder videregående uddannelser og driver forskning, især inden for samfundsvidenskaber, naturvidenskaber og humaniora samt eventuelt jura, medicin og teologi.

To forskellige typer universiteter 

I Danmark findes der otte universiteter. Fem af de otte universiteter har flere fakulteter (polyfakultære universiteter), mens de sidste tre har ét (monofakultære universiteter). De otte universiteter har campusser i til sammen 10 byer (2019).

Kronologisk oversigt over de fem polyfakultære universiteter 
 Københavns Universitet (KU) blev grundlagt i 1479 (se fig. 1) og har fire campusser i København, på Frederiksberg og på øen Amager. KU har et universitetshospital knyttet til sig.
 Aarhus Universitet (AU) blev grundlagt i 1928 og har campusser i Aarhus, Herning og København (Emdrup). AU omfatter universitetshospitalet AUH i Skejby.
 Syddansk Universitet (SDU) blev grundlagt i 1998 og har campusser i Odense, Kolding, Esbjerg, Sønderborg, Slagelse og København. SDU har rod i Odense Universitet, som blev grundlagt i 1966. SDU har universitetshospitalet OUH knyttet til sig. SDU udbyder HD og jura som fjernundervisning.
 Roskilde Universitet (RUC) blev grundlagt i 1972 øst for Roskilde. Det oprindelige navn var Roskilde Universitetscenter.
 Aalborg Universitet (AAU) blev grundlagt i 1974 og har campusser i Aalborg, Esbjerg og København. Det oprindelige navn var Aalborg Universitetscenter (AUC). AAU er knyttet til et universitetshospital.

Kronologisk oversigt over de tre monofakultære universiteter som er i Storkøbenhavn 
 Danmarks Tekniske Universitet (DTU) blev grundlagt i 1829 i Kongens Lyngby (Technical University of Denmark). Det oprindelige navn var Den Polytekniske Læreanstalt.
 Copenhagen Business School (CBS) blev grundlagt i 1917 på Frederiksberg. Det oprindelige navn var Handelshøjskolen i København.
 IT-Universitetet i København (ITU) blev grundlagt i 1999 (IT University of Copenhagen). Det nuværende navn fik universitetet i 2003; det oprindelige navn var IT-højskolen i København.

Geografisk oversigt over de 10 byer hvori der udbydes universitetsuddannelser 
Oversigten nævner ikke forskerparker. Slagelse er den nyeste universitetsby (siden 2008). Bemærk, at der er flere universiteter i København og to universiteter i Esbjerg. Se også fig. 2 (Danmarkskortet).

Adgangsgivende eksamener og andre adgangskrav 
Til de mest kendte danske adgangsgivende eksamener hører disse fire: studentereksamen (forkortet stx) samt højere forberedelseseksamen (hf) og højere handelseksamen (hhx) og også højere teknisk eksamen (htx) m. fl.

Foruden kravet om en adgangsgivende eksamen kan en uddannelse stille yderligere adgangskrav, fx om matematik på A-niveau eller krav om fremmedsprog.

Hvert universitets hjemmeside har en liste over både danske og udenlandske adgangsgivende eksamener:

Aalborg Universitet, Aarhus Universitet, Copenhagen Business School, Danmarks Tekniske Universitet, IT-Universitetet, Københavns Universitet, Roskilde Universitet, Syddansk Universitet.

Andre højere læreanstalter, som ikke er universiteter 
I Danmark findes også en række andre højere læreanstalter, som ikke er universiteter. Til denne kategori hører:
 Arkitektskolen Aarhus i Aarhus
 Danmarks Medie- og Journalisthøjskole i Aarhus og København
 Designskolen Kolding
 Det Jyske Musikkonservatorium i Aarhus
 Det Kongelige Danske Kunstakademis Billedkunstskoler i København
 Det Kongelige Danske Kunstakademis Skoler for Arkitektur, Design og Konservering i København
 Det Kongelige Danske Musikkonservatorium i København
 Rytmisk Musikkonservatorium i København
 Syddansk Musikkonservatorium i Odense og Esbjerg

Seks professionshøjskoler (University Colleges) 
der især udbyder mellemlange professionsbacheloruddannelser
 Københavns Professionshøjskole (opstod i 2018 ved fusion mellem de to professionshøjskoler Metropolitan, Metropol, og Capital, UCC)
 Professionshøjskolen Absalon (Det tidligere navn var University College Sjælland)
 Erhvervsakademi og Professionshøjskole UCL (hed tidligere University College Lillebælt) på Fyn og i dele af Sydjylland
 University College Syd i Sønderjylland og dele af Sydjylland
 VIA University College i Midtjylland
 University College of Northern Denmark (UCN) i Nordjylland

Tidligere

 Metropolitan University College
 University College Lillebælt
 University College Sjælland

Otte erhvervserkademier 
som typisk udbyder korte videregående uddannelser (KVU)
 Erhvervsakademi Sydvest i Esbjerg og Sønderborg
 Erhvervsakademi Dania i Midtjylland
 Erhvervsakademi Kolding (IBA) i Kolding
 Erhvervsakademi Midtvest i Herning og Holstebro
 Erhvervsakademi Sjælland (EASJ)
 Erhvervsakademiet Aarhus
 Erhvervsakademiet Copenhagen Business (Cphbusiness)
 Københavns Erhvervsakademi (KEA)

Se også 

 Danske universiteter
 Rektorkollegiets liste over danske universiteter

Referencer